CELEX: 32014R1215
Language: mt
Date: 2014-11-11 00:00:00
Title: Regolament ta' Implimentazzjoni tal-Kummissjoni (UE) Nru 1215/2014 tal- 11 ta' Novembru 2014 dwar il-klassifikazzjoni ta' ċerti prodotti fin-Nomenklatura Magħquda

14.11.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 329/11
            
         REGOLAMENT TA' IMPLIMENTAZZJONI TAL-KUMMISSJONI (UE) Nru 1215/2014
   tal-11 ta' Novembru 2014
   dwar il-klassifikazzjoni ta' ċerti prodotti fin-Nomenklatura Magħquda
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana (1), u b'mod partikolari l-Artikolu 9(1)(a) tiegħu,
   Billi:
   
               (1)
            
            
               Biex tiġi żgurata l-applikazzjoni uniformi tan-Nomenklatura Magħquda annessa mar-Regolament (KEE) Nru 2658/87, huwa meħtieġ li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ta' dan ir-Regolament.
            
         
               (2)
            
            
               Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kwalunkwe nomenklatura oħra li hija bbażata, parzjalment jew kollha kemm hi fuqu, jew li żżid kwalunkwe subdiviżjoni magħha u li hija stabbilita b'dispożizzjonijiet speċifiċi tal-Unjoni, bl-għan tal-applikazzjoni ta' tariffi u miżuri oħra relatati mal-kummerċ tal-prodotti.
            
         
               (3)
            
            
               Skont dawk ir-regoli ġenerali, il-prodotti msemmija fil-kolonna (1) tat-tabella li tinsab fl-Anness għandhom jiġu kklassifikati taħt il-kodiċi tan-NM indikat fil-kolonna (2), minħabba r-raġunijiet stabbiliti fil-kolonna (3) ta' dik it-tabella.
            
         
               (4)
            
            
               Huwa xieraq li jiġi pprovdut li informazzjoni tariffarja vinkolanti maħruġa fir-rigward tal-merkanzija kkonċernata minn dan ir-Regolament li ma tkunx konformi ma' dan ir-Regolament tista', għal ċertu perjodu, tibqa' tiġi invokata mid-detentur skont l-Artikolu 12(6) tar-Regolament (KEE) Nru 2913/92 (2). Dak il-perjodu għandu jkun ta' tliet xhur.
            
         
               (5)
            
            
               Il-Kumitat tal-Kodiċi Doganali ma ppreżentax opinjoni fil-limitu ta' żmien stabbilit mill-President tiegħu,
            
         ADOTTAT DAN IR-REGOLAMENT:
   Artikolu 1
   Il-prodotti deskritti fil-kolonna (1) tat-tabella li tinsab fl-Anness għandhom ikunu klassifikati fi ħdan in-Nomenklatura Magħquda taħt il-kodiċi tan-NM indikat fil-kolonna (2) ta' dik it-tabella.
   Artikolu 2
   L-informazzjoni tariffarja vinkolanti li tkun għadha ma tikkonformax ma' dan ir-Regolament tista' tibqa' tiġi invokata skont l-Artikolu 12(6) tar-Regolament (KEE) Nru 2913/92 għal perijodu ta' tliet xhur mid-data tad-dħul fis-seħħ ta' dan ir-Regolament.
   Artikolu 3
   Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-11 ta' Novembru 2014.
      
         
            Għall-Kummissjoni,
         
         
            F'isem il-President,
         
         Heinz ZOUREK
         
            Direttur-Ġenerali għat-Tassazzjoni u l-Għaqda Doganali
         
      
   
   
      (1)  ĠU L 256, 7.9.1987, p. 1.
   
      (2)  Regolament tal-Kunsill (KEE) Nru 2913/92 tat-12 ta' Ottubru 1992 li jistabbilixxi l-Kodiċi Doganali Komunitarju (ĠU L 302, 19.10.1992, p. 1).
   
      ANNESS
      
                  Deskrizzjoni tal-prodotti
               
               
                  Klassifikazzjoni
                  (Kodiċi tan-NM)
               
               
                  Raġunijiet
               
            
                  (1)
               
               
                  (2)
               
               
                  (3)
               
            
                  Pannell solari b'qisien ta' madwar 2 × 2 m, li jikkonsisti f'25 tubu vakwu tal-ħġieġ immuntati b'mod parallel u interkonnessi permezz ta' pajp kollettur. Kull tubu vakwu huwa magħmul minn żewġ pajpijiet konċentriċi, li fihom fluwidu għat-trasferiment tas-sħana. Il-pajp ta' ġewwa ta' kull tubu huwa miksi b'saff ta' assorbiment.
                  L-enerġija solari tiġi assorbita mis-saff fuq il-pajp ta' ġewwa tat-tubi u kkonvertita f'enerġija tas-sħana. Is-sħana mbagħad tiġi trasferita għall-fluwidu tat-trasferiment tas-sħana, li jinbidel f'gass, jogħla u jittrasferixxi s-sħana għall-pajp kollettur (manifold tar-ram).
                  Is-sħana tiġi sussegwentement ittrasferita mill-pajp kollettur għal tank tal-ħżin tal-ilma permezz ta' sistema ta' tubi li fiha fluwidu tat-trasferiment tas-sħana li jiċċirkola permezz ta' pompa mħaddma minn kontrollur.
                  Il-pompa, il-kontrollur, is-sistema ta' tubi u t-tank tal-ħżin tal-ilma mhumiex inklużi mal-preżentazzjoni.
                  Il-pannell solari jintuża f'sistemi solari għat-tisħin tal-ilma u huwa maħsub biex jiġi mmuntat fuq il-bejt.
               
               
                  8419 19 00 
               
               
                  Il-klassifikazzjoni hija stabbilita bir-regoli ġenerali 1, 2(a) u 6 għall-interpretazzjoni tan-Nomenklatura Magħquda u mill-kliem tal-kodiċijiet tan-NM 8419  u 8419 19 00 .
                  Il-pannell solari jitqies li għandu l-karattru essenzjali ta' oġġett komplet jew lest (ħiter tal-ilma) billi jinkludi l-komponenti kollha meħtieġa għall-ġenerazzjoni tas-sħana. Il-komponenti neqsin jintużaw għat-trasferiment tas-sħana u għall-ħżin tal-ilma. Għaldaqstant, hija eskluża l-klassifikazzjoni taħt is-sottointestatura 8419 90 85  bħala partijiet tal-ħiters tal-ilma.
                  Billi l-pannell solari jikkonverti l-enerġija solari fi sħana, ma jistax jitqies bħala sempliċiment unità ta' trasferiment ta' sħana tas-sottointestatura 8419 50  (ara wkoll in-Noti ta' Spjegazzjoni tas-Sistema Armonizzata (HSEN) għall-intestatura 8419 , il-grupp (I) (B)).
                  Għaldaqstant, il-pannell solari jrid jiġi kklassifikat taħt il-kodiċi tan-NM 8419 19 00  bħala ħiters tal-ilma istantanji jew ta' ħażna, mhux tal-elettriku (ara wkoll l-HSEN għall-intestatura 8419 , il-grupp (I), l-aħħar paragrafu).